b'\n_START_ARTICLE_\nJavaScript\n_START_PARAGRAPH_\nJavaScript je objektni skriptni programski jezik, ki ga je razvil Netscape, da bi spletnim programerjem pomagal pri ustvarjanju interaktivnih spletnih strani._NEWLINE_Jezik je bil razvit neodvisno od Jave, vendar si z njo deli \xc5\xa1tevilne lastnosti in strukture. JavaScript lahko sodeluje s HTML-kodo in s tem po\xc5\xbeivi stran z dinami\xc4\x8dnim izvajanjem. JavaScript podpirajo velika programska podjetja in kot odprt jezik ga lahko uporablja vsakdo, ne da bi pri tem potreboval licenco. Podpirajo ga vsi novej\xc5\xa1i spletni brskalniki._NEWLINE_Zadnja stabilna razli\xc4\x8dica je 17. junija 2015 uradno standardiziran ECMAScript 6, vendar se zaradi omejene podpore novih funkcionalnosti v spletnih brskalnikih in na stre\xc5\xbenikih \xc5\xa1e zmeraj ve\xc4\x8dinoma uporablja ECMAScript 5 iz leta 2009.\n_START_SECTION_\nOpis jezika\n_START_PARAGRAPH_\nSintaksa jezika JavaScript ohlapno sledi programskemu jeziku C. Prav tako kot C, JavaScript nima vgrajenih vhodno izhodnih funkcij, zato je njihova izvedba odvisna od gostitelja._NEWLINE_JavaScript se veliko uporablja za ustvarjanje dinami\xc4\x8dnih spletnih strani. Program se vgradi ali pa vklju\xc4\x8di v HTML, da opravlja naloge, ki niso mogo\xc4\x8de samo s stati\xc4\x8dno stranjo. Na primer odpiranje novih oken, preverjanje pravilnost vnesenih podatkov, enostavni izra\xc4\x8duni ipd. Na \xc5\xbealost razli\xc4\x8dni spletni brskalniki izpostavijo razli\xc4\x8dne objekte za uporabo. Za podporo vseh brskalnikov je zato treba napisati ve\xc4\x8d razli\xc4\x8dic funkcij._NEWLINE_Zunaj spleta se JavaScript uporablja v razli\xc4\x8dnih orodjih. Adobe Acrobat in Adobe Reader ga podpirata v datotekah PDF. Podpirata ga tudi operacijska sistema Microsoft Windows in Mac OS X._NEWLINE_Programi imajo svoje objektne modele, ki zagotavljajo dostop do gostiteljevega okolja, samo jedro jezika JavaScript pa je v vseh programih ve\xc4\x8dinoma enako.'